یونانیستان-دا باش وئرن یانغین‌ین سبب اولدوغو توستونون ایتالیانین سیسیل آداسینا و مالتایا چاتدیغی بیلدیریلیب.
یونانیستان متئورولوژی ایداره‌سی بو گونون اویدو گؤرونتوسونو پایلاشیب.
گؤرونتو ایله باغلی آچیقلامادا دئییلیب:
"اؤلکه‌میزده باش وئرن اونلارلا یانغین یوز مین‌لرله هکتار مئشه، تاریم ساحه‌لرینی و یاشاییش منطقه‌لرینی محو ائدرکن، توستو آغ دنیزی‌نین بؤیوک بیر حیسه‌سینی بورودو".
خصوصیله باتی تراکیا-داکی یانغین‌ین هاوادا آسیلی وضعیتده چوخ بؤیوک میقداردا معلق ماده میدانا گتیردیگینه دقت چکیله‌رک، بو معلق ماده لرین گونئی ایتالیا و مالتایا قدر چاتدیغی قئید ائدیلیب.
سیسیل و مالتادا معلق ماده لرینین یوغونلوغو سببیندن هاوانین چیرکلنمه‌سی‌نین چوخ یوکسک اولدوغو وورغولانیب.
